ai4bharat/Pralekha huggingface dataset:
وزارت دفاع
پروجیکٹس کی جدیدکاری کے لئے فنڈس
نئی دہلی ،11 دسمبر : رکشاراجیہ منتری جناب شری پدنائک نے آج لوک سبھامیں جناب ریتیش پانڈے کے ذریعہ پوچھے گئے سوال کے جواب میں دفاعی خدمات تخمینے  کے تحت مسلح افواج کی  تجدید پرمختص شدہ بجٹ اوراخراجات  ، نظرثانی شدہ تخمینہ  اور اصل اخراجات سے متعلق گذشتہ تین برس کی تفصیلات مشترک کیں ، جو درج ذیل ہیں :
|
|
سال
|
|
بجٹ  تخمینے
|
|
نظرثانی شدہ تخمینے
|
|
اخراجات 
|
|
2016-17
|
|
69,898.51
|
|
62,619.36
|
|
69,280.16
|
|
2017-18
|
|
69,473.41
|
|
68,965.24
|
|
72,732.28
|
|
2018-19
|
|
74,115.99
|
|
73,882.95
|
|
75,892.85
وزارت نے مختص شدہ بجٹ کومکمل طورپراستعمال کرلیاہے اورکچھ بھی بغیراستعمال شدہ نہیں ہے ۔
سال19-2015 کے عرصے کے دوران ،حکومت نے عام اورایمرجنسی خریداری دونوں ، کے لئے سروس ہیڈکوارٹرکو خاطرخواہ مالی اختیارات تفویض کئے تھے ۔ جس کے نتیجے میں تیزی سے فیصلے لینا ممکن ہو سکا اورمختص شدہ بجٹ کا مکمل اورصحیح استعمال کیاگیا۔
سٹرک ٹرانسپورٹ اور شاہراہوں کی وزارت
سڑکوں کی تعمیر کی لاگت
نئی دہلی،2فروری ،2022
ڈبلیو پی آئی اور دیگر اشاریہ جات سے منسلک شاہراہ پروجیکٹوں کے کانٹرکٹ معاہدوں میں قیمتوں پر اڈجسٹمنٹ کا التزام ہے۔کانٹرکٹ معاہدے کے التزام کے مطابق اسٹیل ،سیمنٹ اور دیگر اشیا کی قیمتوں میں اضافے کے سلسلے میں ٹھیکے داروں کو معاوضہ دیا جاتا ہے۔
انڈین روڈ کانگریس اور روڈ ٹرانسپورٹ اور شاہراہوں کی مرکزی وزارت نے سیمنٹ کی خصوصیات والے ویسٹ مٹیرئل جیسے فلیش،گراؤنڈ گرینیولر بلاسٹ سیمنٹ کی مقدار کو کم کرنے کےلئے کنکریٹ میں سلیگ کے استعمال کے سلسلے میں رہنما خطوط جاری کئے ہیں۔وزارت نے 14 دسمبر 2020 کو نئے یا متبادل مٹیرئل کے استعمال اور شاہراہوں کی تعمیر میں ٹیکنولوجی کے استعمال سے متعلق تفصیلی رہنما خطوط جاری کئے ہیں۔اس قسم کے کچھ مٹیرئل یا ٹیکنولوجی سڑکوں کی تعمیر میں سیمنٹ اور اسٹیل کے استعمال کو کم کرنے میں بھی مددگار ہوتے ہیں۔ مثال کے طور پر، الٹرا ہائی پرفارمنس فائبر ریئنفورسڈ کنکریٹ کا استعمال حال ہی میں قومی شاہراہوں کے پروجیکٹوں پر شروع ہوا ہے جس سے اسٹیل اور سیمنٹ کی کافی مقدار میں بچت ہوتی ہے۔
یہ معلومات سڑک ٹرانسپورٹ اور شاہراہوں کے مرکزی وزیر جناب نیتن گڈکری نے راجیہ سبھا میں ایک تحریری جواب میں دی۔
ش ح ۔ا م۔
U:989
(Visitor Counter : 61
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک176.86 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی تعداد 1,34,235 ہے۔
فی الحال زیر علاج مریضوں کی شرح 0.31 فیصد ہے۔
سردست ملک میں شفایابی کی شرح 98.49 فیصد ہے۔
گزشتہ 24 گھنٹوں کے دوران 26,988 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,22,46,884 ہوگئی ہے۔
پچھلے 24 گھنٹوں کے دوران 13,166 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل 76.45 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 10,30,016 ٹیسٹ منعقد کئے گئے۔
وزارت دفاع
دفاعی عملے کے سربراہ  جنرل انل چوہان نے پرم وششٹ سیوا میڈل  اعلیٰ ترین یودھ سیوا میڈل ، اتی وششٹ سیوا میڈل ، سینا میڈل ، وششٹ سیوا میڈل  بھارتی فضائیہ کمانڈرز کی کانفرنس میں شرکت کی
دفاعی عملے کے سربراہ ، جنرل انل چوہان پرم وششٹ سو ا مڈول  اعلیٰ ترین یودھ سوسا مڈمل ، اتی وششٹ سوٹا مڈیل ، سناب مڈتل ، وششٹ سواا مڈئل نے آج ایئر ہیڈ کوارٹر  میں آئی اے ایف کمانڈرز کانفرنس  میں شرکت کی، جہاں انہیں ہندوستانی فضائیہ کی آپریشنل تیاریوں کے بارے میں بریفنگ دی گئی۔
بعد ازاں، کانفرنس میں موجود آئی اے ایف کمانڈروں سے بات کرتے ہوئے، سی ڈی ایس نے مقامی سطح پر مصنوعات کی تیاری کی سمت میں قدم اٹھاتے ہوئے بیڑے کی دیکھ بھال کے لیے ایک واضح راستہ تیار کرنے کی ضرورت پر روشنی ڈالی۔ جنرل انل چوہان نے تینوں خدمات کے درمیان انضمام کو بڑھانے کے طریقوں اور فوائد پر بھی تبادلہ خیال کیا۔
اس سال کے تین روزہ ایئر فورس کمیونیکیشن کمانڈ  کا تھیم، جو 19 اپر 2023کو شروع ہوا، حدود سے آگے: مضبوط فاؤنڈیشن ہے۔ ہر سال منعقد ہونے والی اس کانفرنس میں گزشتہ سال کی پیش رفت اور مستقبل کے منصوبوں پر تبادلہ خیال کیا گیا۔ کانفرنس کے دوران مختلف سرکاری اداروں اور تعلیمی اداروں کی آراء مدعو کی جاتی ہیں جن پر چیف آف آرمی سٹاف اور بحریہ کے اہلکار گفتگو کرتے ہیں۔
وزیراعظم کا دفتر
وزیراعظم 25 نومبر کو یونیورسٹی آف لکھنؤ کے صد سالہ یوم تاسیس کی تقریبات میں شرکت کریں گے
نئی دلی، 23/ نومبر 2020: وزیراعظم 25 نومبر کو شام ساڑھے پانچ بجے یونیورسٹی آف لکھنؤ کے صد سالہ یوم تاسیس کی تقریبات میں ویڈیو کانفرنسنگ کے ذریعے شرکت کریں گے۔ یہ یونیورسٹی 1920 میں قائم کی گئی تھی اور یہ اپنا 100واں یوم تاسیس منارہی ہے۔
وزیراعظم اس موقع پر یونیورسٹی کے صد سالہ یادگاری سکے کی نقاب کشائی کریں گے۔ وہ اس تقریب کے دوران انڈیا پوسٹ کی طرف سے جاری کیے گئے ایک خصوصی یادگاری ڈاک ٹکٹ اور اس کے خصوصی کوور کا بھی اجرا کریں گے۔ مرکزی وزیر دفاع، اترپردیش کی گورنر اور وزیراعلی بھی اس موقع پر موجود ہوں گے۔
وزارت ماہی پروری، مویشی پروری و ڈیری
آئی وی ایف تکنیک کا استعمال کرتے ہوئے بھارت میں بنی نسل کی بھینس کے پہلے بچھڑے کی پیدائش
حکومت ملک میں مویشیوں کے وسائل کی بہتری کے لیے بھینسوں کے آئی وی ایف کو فروغ دے رہی ہے
نئی دہلی:23اکتوبر،2021۔ملک میں بنی نامی بھینس کی نسل کے پہلے آئی وی ایف بچھڑے کی پیدائش کے ساتھ ہندوستان کا او پی یو- آئی وی ایف کا کام اگلے درجے پر پہنچ گیا ہے۔ یہ پہلا آئی وی ایف بنی بچھڑا گجرات کے سومناتھ ضلع میں دھنیج میں واقع سوشیلا ایگرو فارمز کے ایک کسان ونے ایل والا کی دہلیز پر قائم 6 بنی آئی وی ایف حمل میں سے پیدا ہوا ہے۔
وزیر اعظم جناب نریندر مودی نے 15 دسمبر 2020 کو گجرات کے کچھ کے علاقے کے دورے کے دوران بنی بھینسوں کی نسل کے بارے میں بات کی تھی۔
اگلے ہی دن یعنی 16 دسمبر، 2020 کو اووم پک اپ  اور بنی بھینسوں کے ان وٹرو فرٹیلائزیشن  کے لیے منصوبہ بندی کی گئی۔
سائنسدانوں نے گجرات کے سومناتھ ضلع میں دھنیج کے ونے ایل والا کے سشیلا ایگرو فارمز کی 3 بنی بھینسوں کو حمل کے لئے تیار کیا۔ انہوں نے ان تین بنی بھینسوں سے 29 اووسائٹس  کو انٹرووجائنل کلچر ڈیوائس  میں منتقل کیا۔ ان میں سے ایک سے کل 20 اووسائٹس کو آئی وی سی کا نشانہ بنایا گیا۔
درحقیقت ایک ڈونر سے نکالے گئے 20 انڈوں میں سے 11 ایمبریو بن گئے۔ نو جنین قائم کیے گئے، جہاں سے تین آئی وی ایف حمل وجود میں آئے۔ دوسرے ڈونر سے پانچ انڈے نکالے گئے جن سے پانچ جنین  تیار کیے گئے۔ پانچ میں سے چار جنینوں کو امپلانٹ کرنے کے لیے منتخب کیا گیا اور اس عمل کے نتیجے میں دو حمل ہوئے۔ تیسرے عطیہ دہندہ سے چار انڈے نکالے گئے، دو ایمبریو تیار کیے گئے اور ان کی پیوند کاری کی گئی اور ایک حاملہ ہوا۔
مجموعی طور پر 29 انڈوں سے 18 جنین تیار ہوئے۔ اس کا بی ایل ریٹ 62 فیصد تھا۔ پندرہ جنین قائم ہوئے اور ان سے چھ حمل ہوئے۔ حمل کی شرح 40 فیصد تھی۔ ان چھ حملوں میں سے پہلا آئی وی ایف بچھڑا آج پیدا ہوا۔ یہ ملک کا پہلا بنی نسل کی بھینس کا بچھڑا ہے جس کی پیدائش آئی وی ایف ٹیکنالوجی کے ذریعے ہوئی ہے۔
حکومت اور سائنسی برادری کو بھینسوں کے آئی وی ایف کے عمل میں بے پناہ صلاحیت نظر آتی ہے اور وہ ملک کے مویشیوں کو بہتر بنانے کے لیے کوشاں ہیں۔
-----------------------
ش ح۔م ع۔ ع ن
U NO: 12136
(Visitor Counter : 159
سٹرک ٹرانسپورٹ اور شاہراہوں کی وزارت
بجلی سے چلنے والی گاڑیاں
سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج لوک سبھا میں ایک تحریری جواب میں بتایا کہ بھاری صنعتوں کی وزارت نے ملک میں الیکٹرک گاڑیوں  کے استعمال کو فروغ دینے کے لیے درج ذیل اقدامات کیے ہیں:-
- ہندوستان میں 2015 میں  الیکٹرک وہیکلز کی تیزی سے اپنانے اوران کو تیار کرنے اسکیم کا آغاز کیا گیا اور فی الحال، فیم انڈیا اسکیم کا مرحلہ -II کو10000 کروڑ روپئے کی کل بجٹ امداد کے ساتھ یکم اپریل 2019 یعنی 5 سال کی مدت کے لیے لاگو کیا جا رہا ہے۔ایف ایم ای II میں7090 ای بسوں، 5 لاکھ ای تھری وہیلرس، 55000 ای 4 وہیلرس پسنجر کار اور 10 لاکھ ا ی -2 وہیلروں کو سبسڈی کے ذریعے عوامی اور مشترکہ نقل و حمل کی بجلی کی فراہمی پر توجہ مرکوز کی گئی ہے۔
- حکومت نے 12 مئی 2021 کو ملک میں بیٹری کی قیمتوں کو کم کرنے کے لیے ملک میں ایڈوانسڈ کیمسٹری سیل  کی تیاری کے لیے ایک پیداوار سے منسلک ترغیبی  اسکیم کی منظوری دی۔ بیٹری کی قیمت میں کمی کے نتیجے میں الیکٹرک گاڑیوں کی لاگت میں کمی آئے گی۔
- الیکٹرک گاڑیاں آٹوموبائل اور آٹو کےکل پرزوں کے لیے پیداوار سے منسلک ترغیبی  اسکیم کے تحت احاطہ کیا گیا ہے ، جسے 5 سال کی مدت کے لئے 25938 کروڑ روپئے کے بجٹ تخمینہ کے ساتھ 15 ستمبر 2021 کو منظور کیا گیا تھا ۔
سڑک ٹرانسپورٹ اور شاہراہوں کی وزارت نے ملک میں الیکٹرک گاڑیوں  کے استعمال کو فروغ دینے کے لیے درج ذیل اقدامات کیے ہیں:-
1. بیٹری سے چلنے والی ٹرانسپورٹ گاڑیوں کو ایس او 5333  مورخہ 18 اکتوبر 2018کو اجازت کی ضرورت سے مستثنی رکھا گیا ہے ۔
2. بیٹری سے چلنے والی گاڑیوں کو مورخہ 2 اگست 2021 کو مارک وا ئڈ جی ایس آر525  کے ذریعے رجسٹریشن سرٹیفکیٹ کے اجرا یا تجدید اور نئے رجسٹریشن نشان کی تفویض کے مقصد سے فیس کی ادائیگی سے استثنیٰ دیا گیا ہے۔
3. آل انڈیا ٹورسٹ پرمٹ بیٹری سے چلنے والی گاڑیوں کے لیے بغیر پرمٹ فیس کی ادائیگی کے GSR 302 مورخہ 18 اپریل 2023 کے ذریعے جاری کیا گیاہے۔
اسٹیل کی وزارت
این ڈی ایم سی نے سانچی، مدھیہ پردیش میں سوچھتا کے لیے متحد ہندوستان کا جشن منایا
حکومت ہند کے سوچھ بھارت مشن کے لیے مہم چلاتے ہوئے، قومی کان کن این ایم ڈی سی نے 27-29 ستمبر 2022 تک سانچی، مدھیہ پردیش میں سوچھتا تقریب کا انعقاد کیا۔
جاری آزادی کا امرت مہوتسو کے ایک حصے کے طور پر سوچھتا کے لیے متحد ہندوستان کا جشن مناتے ہوئے، این ڈی ایم سی نے ہیریٹیج سائٹ سانچی اسٹوپا میں صفائی کی تحریک کی قیادت کی۔
مدھیہ پردیش حکومت کے وزراء جناب تلسی سلاوت، آبی وسائل کے وزیر؛ ڈاکٹر پربھورام چودھری، صحت عامہ اور خاندانی بہبود کے وزیر جناب بھرت سنگھ کشواہ باغبانی اور فوڈ پروسیسنگ کے وزیر نے اپنی موجودگی کے ساتھ این ڈی ایم سی کی سوچھتا مہم کی حمایت کی۔
سوچھتا کرمیوں، مقامی نمائندوں، ضلعی عہدیداروں اور این ڈی ایم سی کے ملازمین نے سوچھتا حلف لے کر صفائی کے لیے ہندوستان کی صفائی کے مہم کا عہد کیا اور سانچی اسٹوپا میں صفائی مہم کا آغاز کیا۔ این ڈی ایم سی نے سٹوپا پر ایک آر او واٹر کولر کی تنصیب کا انتظام کیا اور سانچی کی نگر پریشد کو 50 گیلے اور خشک کوڑے دان فراہم کیے تاکہ اس سوچھ علاماتی مقام کی صفائی مہم میں تعاون کیا جا سکے۔ حکومت مدھیہ پردیش کے نمائندوں نے سانچی کے سوچھتا کرمیوں میں 100 سوچھتا کٹس تقسیم کیں، جن میں جیکٹس، دستانے، ٹوپیاں اور جوٹ بیگ شامل تھے۔
ہندوستان کے لیے مہاتما گاندھی کے وژن کا احترام کرتے ہوئے، این ڈی ایم سی 2 سے 31 اکتوبر 2022 تک سوچھتا 2.0 مہم میں حصہ لے گا۔ کان کنی کے بڑے ادارے نے قومی صفائی کی تحریک کو منانے کے لیے بڑے پیمانے پر سوچھتا، شجرکاری اور بیداری مہم کا منصوبہ بنایا ہے۔
وزارت خزانہ
وزیر خزانہ نے معروف صنعت کاروں کے ساتھ ما قبل بجٹ 6واں صلاح و مشورہ کیا
نئی دہلی،19 دسمبر : خزانہ اور کارپوریٹ امور کی مرکزی وزیر محترمہ نرملا سیتا رمن نے آئندہ عام بجٹ 21-2020 کے سلسلے میں یہاں معروف صنعت کاروں کے ساتھ ما قبل بجٹ 6واں صلاح و مشورہ کیا۔
مرکزی وزیر خزانہ کے ساتھ میٹنگ میں جناب انوراگ سنگھ ٹھاکر، خزانہ اور کارپوریٹ امور کے مرکزی وزیر مملکت ، جناب راجیو کمار، خزانہ سکریٹری ، جناب انجیتی سری نواس، سکریٹری، وزارت برائے کارپوریٹ امور ،سکریٹری،جناب اتانو چکر بورتی ، سکریٹری،ڈی ای اے، جناب اجے بھوشن پانڈے، محصول سکریٹری، جناب توہین کانت پانڈے، سکریٹری ، ڈی آئی پی اے ایم ، جناب گروپرساد موہاپاترا ، سکریٹری ،صنعت اور داخلی تجارت کے فروغ کے محکمہ  ، جناب امت یادو، ڈی جی، ڈائریکٹوریٹ جنرل آف فارن ٹریڈ، جناب پرمود چندر موڈی، چیئرمین ، سی بی ڈی ٹی ، ڈاکٹر کے وی سبرامنین، اعلیٰ معاشی مشیر اور وزارت خزانہ کے کئی سینئر افسران نے شرکت کی۔
دو گھنٹوں سے زائد جاری انٹریکٹیو اجلاس کے دوران معروف صنعت کاروں نے کاروبار میں آسانی کرنے، برآمداتی مسابقت میں اضافہ کرنے ، نجی سرمایہ کار بحال کرنے اور معیشت کی نمو کے ذریعے سرمایہ کاری کے تحفظ کے لئے انضباطی ماحول کو بہتر بنانے کے بارے میں بات چیت کی۔
صنعت کاروں نے دیہی معیشت کو فروغ دینے کے لئے کئی طریقے بتائے، خاص طور سے وہ طریقے جن سے کھپت میں اضافہ کیا جا سکتا ہے۔ ان کی دیگر تجاویزمیں این سی ایل ٹی اور بینکوں کے سلسلے میں آئی بی سی کو بہتر بنانے، تیزی سے انضمام، حصول اور ڈیمرج،کے پروسیس کے خیالات شامل ہیں۔ انہوں نے ایف ڈی آئی منظوری کے لئے وقت کم کرنے ، موثر اور مستحکم کاروباری ماحول کے لئے قوانین میں ساختیاتی تبدیلیوں ، مرکز اور ریاست دونوں سطحوں پر کاروبار میں آسانی کرنے میں اضافہ کے لئے وقت پر فیصلے کرنے ، بنیادی ڈھانچے کی تعمیر کے لئے سرمایہ کی نئی سرمایہ کاری ، معیشت کو فروغ دینے کے لئے بنیادی ڈھانچے سے متعلق کیپیکس میک ان انڈیا کو فروغ دینے کے لئے ہندوستان میں تحقیق اور ترقی کا راستہ ہموار کرنے ، نئے پروگرام کے ذریعے سوشل فنڈنگ سے فائدہ اٹھا کر سرکاری نجی شراکت داری  کا استعمال کرنے ، دیہی معیشت پر توجہ مرکوز کرنے کے ساتھ این بی ایف سی کے لئے سرمایہ کو یقینی بنانے اور معیشت میں کھپت میں اضافہ کرنے کےطریقے بتائے۔
وہ معروف صنعت کار جنہوں نے ما قبل بجٹ میٹنگ میں حصہ لیا،ان میں جناب سنیل بھارتی متل ، بانی اور چیئرمین بھارتی انٹر پرائزیز ، جناب بی وی این راؤ ،بزنس چیئرمین، جی ایم آر گروپ ،جناب وپین سوندھی ، مینجنگ ڈائریکٹر اور سی ای او ، اشوک لی لینڈ لمیٹیڈ ،جناب سنجیو گوئنکا، چیئرمین آر پی –سنجیو گوئنکا گروپ ، جناب جتن دلال ، گلوبل چیف فائنانشیل آفیسر، وپرو لمیٹیڈ، جناب منوج چُگ، صدر، گروپ پبلک افیئرس اینڈ ممبر گروپ ایگزیکیوٹیو بورڈ، مہندرا اینڈ مہندرا لمیٹیڈ ، جناب روی رہیجا، گروپ پریزیڈنٹ ، کے رہیجا کور گروپ، آچاریہ بال کرشن ، چیئرمین پتانجلی آیوروید لمیٹیڈ ، جناب وکرم کرلوسکر، صدر سی آئی آئی ، جناب سندیپ سومنی، صدر ، فیڈریشن آف انڈین چیمبرس آف کامرس اینڈ انڈسٹری ، جناب بال کرشن گوئنکا ، صدر ، ایسوچیم شامل ہیں۔
شمال مشرقی ریاستوں کی ترقی کی وزارت
مرکزی وزیر ڈاکٹر جتیندر سنگھ نے این ای آر اے ایم اے سی  کے افسران اور ایف پی او کے ساتھ گفتگو کی
ہندستان میں کووڈ کے بعد معیشت کے لئے شمال مشرقی ریاستوں میں زراعتی شعبہ کافی اہم ہے :ڈاکٹر جتیندر سنگھ
ڈاکٹر جتیندر سنگھ نے نیرا میک کو اسے فائدہ مند صنعت بنانے کے لئےجلد ایک وسیع عملی منصوبہ تیار کرنے کو کہا
نئی دہلی،26اگست 2020/ شمال مشرقی خطے کی ترقی کے مرکزی وزیر مملکت  وزیراعظم کے دفتر، عملے، عوامی شکایات، پنشن ، ایٹمی توانائی اور خلائی امور کے وزیر مملکت ڈاکٹر جتیندر سنگھ نے آج کہا کہ ہندستان میں کووڈ کے بعد معیشت کے لئے شمال مشرقی ریاستوں میں زراعتی شعبہ کافی اہم ہے۔ انہوں نے شمال مشرقی علاقائی زرعی تقسیم کارپوریشن لمیٹیڈ نیرامیک کے افسران کو اور کسانوں کے گروپوں کے ساتھ بات چیت کرتے ہوئے بتایا کہ کئی کاروباری گھرانے عظیم زراعتی وسائل کا فائدہ اٹھانے کے لئے شمال مشرقی ریاستوں کی سمت دیکھ رہے ہیں اور ہمیں اس موقع سے محروم نہیں ہونا چاہئے۔ انہوں نے بتایا کہ پھلوں کی پروسیسنگ اور پھلوں کے رس کے پلانٹس جیسے کئی زراعت پر مبنی صنعتیں قائم کرنے کے لئے دلکش تجاویز موصول ہوئی ہیں اور جلد ہی انہیں نافذ کیا جاسکتا ہے۔
ڈاکٹر جتیندر سنگھ نے شمال مشرقی علاقائی زراعت تقسیم کارپویشن لمیٹیڈ  کو کووڈ ختم ہونے کے بعد اپنے انوکھی پروڈکٹس کی پہچان کرکے اور ان کی شمال مشرقی علاقے سے باہر ہندستان کے باقی مقامات پر برانڈنگ کرکے فروخت کے ذریعہ ایک فائدہ مند صنعت بنانے کے لئے کہا ہے۔ انہوں نے نیرا میک کو ایک ہفتے کے اندر اس کے لئے ایک وسیع عملی منصوبہ تیار کرکے پیش کرنے کو کہا ہے۔
ڈاکٹر جتیندر سنگھ نے کہا کہ مشکل کی اس گھڑی میں کسانوں کی مدد کرنا نیرامیک، کسان تنظیموں، شمال مشرقی خطے اور اس طرح پورے ہندستان کے لئے فائدہ مند ہوگا۔ انہوں نے کہاکہ جب مرکز مدد کے لئے آگے آرہا ہے، سوسائٹی تیار ہے، ملک بدلاؤ کے لئے ترس رہا ہے اور کاروباری گھرانے بڑےپیمانے پر شمال مشرقی زراعتی شعبے میں سرمایہ لگانے کی خواہش مند ہیں تو یہ صورتحال یقینی طور سے کووڈ کے بعد ہندستان کے معاشی اصلاحات میں مدد کرے گی۔
مرکزی وزیر ڈاکٹر جتیندر سنگھ نے تازہ اور بیرونی ممالک میں بھیجے جاسکنے والے پھلوں، مسالوں اور کالا چاول  جیسے دیگر خصوصی زرعی مصنوعات کی بہتات کا ذکر کرتےہوئے کہا کہ نیرامیک کو اس شعبے میں زراعت –باغبانی کے میدان کا مرکز بن جانا چاہئے اور کسانوں کو ان کی آمدنی بڑھانے میں مددکرنی چاہئے۔ انہوں نے تالا بندی یا لاک ڈاؤن کے دوران زرعی پیداوار کی خریداری کے ذریعہ کسانوں کی مدد کرنے او ر اس طرح کسانوں کو مجبوراً فروخت سے بچانے کےلئے نیرامیک کی ستائش کی لیکن اس کے ساتھ ہی انہوں نے اسے اپنے انتظامیہ کو بڑھانے کے لئےبھی کہا۔ انہوں نے امید ظاہر کی کہ نیرامیک کا کاروبار 19-2018 میں دو کروڑ سے بڑھ کر 20-2019 میں بیس کروڑ ہوگیا ہے۔ انہوں نے نیرامیک سے اگلےپانچ برسوں میں 200 کروڑ روپے کے کاروبار کا ہدف حاصل کرنے کو کہا ہے۔
ویڈیو کانفرنس کےذریعہ میٹنگ میں شمال مشرقی خطے کی ترقی کی وزارت میں سکریٹری ڈاکٹر اندر جیت سنگھ، این ای سی کے سکریٹری جناب این کے چلئی ، نیرامیک کے سربراہ جناب سوربھ اینڈلے اور محکمے کے دیگر سینئر حکام نےبھی حصہ لیا۔
م ن۔ ش ت ۔ ج
Uno-4832
(Visitor Counter : 109
وزارت خزانہ
مرکزی کابینہ نے آمدنی پر ٹیکس کے تعلق سے مالی بدعنوانی کی روک تھام اور دوہری ٹیکس کاری سے بچاؤ کے لئے ہندوستان اور برازیل کے درمیان قرارداد میں ترمیم کے پروٹول کی منظوری دی
نئی دہلی، 6 نومبر 2019، مرکزی کابینہ نے آمدنی پر ٹیکس کے تعلق سے دوہری ٹیکس کاری کو ختم کرنے اور مالیاتی ٹیکس چوری کو روکنے کے لئے ہندوستان اور برازیل کے درمیان معاہدے میں ترمیم کے پروٹوکول کو منظوری دے دی ہے۔
عمل درآمد کی حکمت علی اور نشانہ
مرکزی کابینہ کی منظوری کے بعد پروٹوکول کے نفاذ سے سب سے زیادہ ضروری کارروائیاں مکمل کرلی جائیں گی اور عمل درآمد پر نظر رکھی جائے گی اور متعلق وزارت اس کی رپورٹ پیش کرے گا۔
خصوصی اثرات
دوہری ٹیکس کاری کے خاتمے سے متعلق معاہدے  کے ضابطوں میں بین الاقوامی معیارات کے مطابق تازہ کاری کرنے سے ہندوستان اور برازیل فیڈریٹیو جمہوریہ کے بیچ دوہری ٹیکس کاری ختم ہوجائے گی۔ ڈی ٹی اے سی کے ذریعہ ٹھیکہ تیار کرنے والے ملکوں کے بیچ ٹیکس کے حقوق کی واضح اختیار کاری سے دونوں ملکوں کے سرمایہ کاروں اور تاجروں کو ٹیکس کی عدمیت کی سہولت حاصل ہوجائے گی۔ اس پروٹوکول کے وسیلے سے سود ، رائلٹی اور ٹکنیکل سروس فیس پر ماخذ ملک کی ٹیکس شرحوں میں کمی کے ذریعہ سرمایہ کاری میں اضافہ ہوگا۔
نکتہ وار تفصیل
ہندوستان اور برازیل کے درمیان موجودہ ڈی ٹی اےسی پر 26 اپریل 1988 کو دستخط کئے گئے تھے اور اطلاعات کے باہمی تبادلے کے تعلق سے 15 اکتوبر 2013 کو ایک پروٹروکول کے ذریعہ اس میں ترمیم کی گئی تھی۔
ترمیم شدہ ڈی ٹی اے سی، جی۔20 آئی سی ٹی بیس ایروجن پرافٹ شفٹنگ  اسکیموں کے کم سے کم معیارات اور دیگر سفارشات پر عمل درآمد کیا جائے گا۔
۔۔۔۔۔۔۔۔۔۔۔
م ن۔س ش۔ن ا۔
U- 4990
(Visitor Counter : 28
وزیراعظم کا دفتر
وزیراعظم نے بل گیٹس سے ملاقات کی
وزیر اعظم نریندر مودی کے ساتھ میری گفتگو نے مجھے صحت، ترقی اور آب و ہوا میں ہندوستان کی ترقی کے بارے میں پہلے سے زیادہ پر امید کر دیا: بل گیٹس
وزیر اعظم مودی کا خیال ہے کہ کو-ون دنیا کے لیے ایک ماڈل ہے، اور میں اس بات سےمتفق ہوں: بل گیٹس
ہندوستان اس امر کو ظاہرکررہا ہے کہ جب ہم اختراع میں سرمایہ کاری کرتے ہیں، تو کیا ممکن ہے: بل گیٹس
وزیر اعظم جناب نریندر مودی نے جمعہ کو نئی دہلی میں جناب بل گیٹس سے ملاقات کی۔
جناب گیٹس کے ایک ٹویٹ کے جواب میں، جہاں انہوں نے اپنے حالیہ دورہ ہندوستان پر اپنا ’نوٹ‘ شیئر کیا، وزیر اعظم نے ٹویٹ کیا: ’’بل گیٹس سے مل کر اور اہم مسائل پر وسیع بات چیت کرکے خوشی ہوئی۔ ان کی عاجزی اور ایک بہتر اور زیادہ پائیدار کرہ ارض بنانے کا جذبہ واضح طور پر نظر آتا ہے‘‘۔
اپنے ’ڈسپیچ‘ میں، جناب گیٹس نے کہا ’’میں اس ہفتے ہندوستان میں ہوں، یہاں صحت، آب وہوا کی تبدیلی اور دیگر اہم شعبوں میں ہونے والے اختراعی کام کے بارے میں معلومات حاصل کر رہا ہوں۔ ایسے وقت میں جب دنیا کو بہت سے چیلنجز درپیش ہیں، ہندوستان جیسے متحرک اور تخلیقی مقام کا دورہ کرنا متاثر کن ہے‘‘۔
وزیر اعظم کے ساتھ اپنی ملاقات کو اپنے دورے کی خاص بات قرار دیتے ہوئے، جناب گیٹس نے کہا کہ ’’وزیر اعظم مودی اور میں رابطے میں رہے ہیں، خاص طور پرکووڈ-19 کی ویکسین تیار کرنے اور ہندوستان کے صحت کے نظام میں سرمایہ کاری کے بارے میں۔ ہندوستان کے پاس بہت ساری محفوظ، موثر اور سستی ویکسین تیار کرنے کی حیرت انگیز صلاحیت ہے، جن میں سے کچھ گیٹس فاؤنڈیشن کے تعاون سے ہیں۔ ہندوستان میں تیار کردہ ویکسین نے وبائی امراض کے دوران لاکھوں جانیں بچائی ہیں اور دنیا بھر میں دیگر بیماریوں کو روکا ہے۔
انہوں نے وبائی مرض سے ہندوستان کے نمٹنے پر توجہ دی اور کہا کہ ’’زندگی بچانے کے نئے وسائل تیار کرنے کے علاوہ، ہندوستان ان کی فراہمی میں بھی سبقت رکھتا ہے - اس کے صحت عامہ کے نظام نے کووڈویکسینز کی 2.2 بلین سے زیادہ خوراکیں فراہم کی ہیں۔ انہوں نے کو-ون کے نام سے ایک اوپن سورس پلیٹ فارم بنایا، جس نے لوگوں کو ویکسین کے اربوں تقرریوں کا شیڈول بنانے اور ان لوگوں کے لیے ڈیجیٹل سرٹیفیکیشن فراہم کرنے کی اجازت دی جنہیں ویکسین لگائی گئی تھی۔ اس پلیٹ فارم کو اب ہندوستان کے یونیورسل امیونائزیشن پروگرام کی مدد کے لیے وسعت دی جا رہی جا رہا ہے۔ وزیر اعظم مودی کا خیال ہے کہ کو-ون دنیا کے لیے ایک ماڈل ہے، اور میں اس سے اتفاق کرتا ہوں۔
بل گیٹس نے ڈیجیٹل ادائیگیوں میں ہندوستان کی ترقی کی تعریف کی اور کہا کہ ’’بھارت وبائی امراض کے دوران 200 ملین خواتین سمیت 300 ملین لوگوں کو ہنگامی ڈیجیٹل ادائیگیاں منتقل کرنے میں بھی کامیاب رہا۔ یہ صرف اس لیے ممکن ہوا کیونکہ ہندوستان نے مالی شمولیت کو ترجیح دی ہے، ڈیجیٹل آئی ڈی سسٹم  میں سرمایہ کاری کی ہے اور ڈیجیٹل بینکنگ کے لیے اختراعی پلیٹ فارم تیار کیے ہیں۔ یہ ایک یاد دہانی ہے کہ مالی شمولیت ایک شاندار سرمایہ کاری ہے‘‘۔
جناب گیٹس ’ڈسپیچ‘ میں، ہندوستان کی کامیابیوں کے بارے میں بھی بات کرتے ہیں جیسے پی ایم گتی شکتی قومی پلان، جی 20 کی صدارت، تعلیم، اختراع، بیماریوں سے لڑنا اور ملٹس کو فروٖٖٖٖغ دینا۔
مسٹر گیٹس نے نتیجہ اخذ کیا ’’وزیر اعظم کے ساتھ میری بات چیت نے مجھے صحت، ترقی اور آب و ہوا میں ہندوستان کی ترقی کے بارے میں پہلے سے کہیں زیادہ پر امید کر دیا ہے۔ ملک دکھا رہا ہے کہ جب ہم اختراع میں سرمایہ کاری کرتے ہیں تو کیا ممکن ہو سکتاہے۔ مجھے امید ہے کہ ہندوستان اس پیش رفت کو جاری رکھے گا اور دنیا کے ساتھ اپنی اختراعات کا اشتراک کرے گا‘‘۔
کانکنی کی وزارت
معدنیات پر ادا کی جانے والی رائلٹی کا اضافہ
کوئلہ ، کانکنی اور پارلیمانی امور کے مرکزی وزیر جناب پرہلادجوشی نے آج راجیہ سبھا میں ایک تحریری جواب میں بتایا کہ
معدنیاتی خام لوہے ، کرومائٹ خام اور غیر دھات آمیز زمرے کی باگزائٹ پر اد ا کی جانے والی رائلٹی کا تعین اوسط فروخت قیمت کی فیصد کے طورپر ان کی قدروقیمت میں رونما ہونے والے اضافے کی بنیاد پر کیا جاتا ہے۔ دھات آمیز گریڈ باگزائٹ پررائلٹی کی شرح کا تعین لندن میٹل ایکسچینج  ایلومونیم دھات قیمت کی فیصدکے طورپر کیا جاتا ہے، جو ایسی خام الومینیا دھاتی مواد کے لئے نکالی جاتی ہے، جو خام شکلوںمیں ہوتی ہے اور اسی اندازمیں استعمال ہوتی ہے ۔ لہٰذا معدنیات کی مالیت میں اضافہ منڈی /ایل ایم ای کی مالیت کے لحاظ سے خودکار طورپر قدروقیمت میں رونما ہوئے اضافے کی بنیاد پر طے ہوتا ہے اور معدنیات کی مالیت کی فیصد کے طور پر متعین کیا جاتا ہے۔
رائلٹی کی شرحوں پر آخری بار یکم ستمبر 2014 کو نظر ثانی کی گئی تھی۔معدنیات پر رائلٹی کی شرحوں پر کانکنی اورمعدنیات  ایکٹ ،1957 کی دفعہ 9 کے تحت وقتاََفوقتاََ نظرثانی کی جاتی ہے ۔
شہری ہوابازی کی وزارت
ہیلی کاپٹر اور چھوٹے طیارے کے موضوع پر پانچواں سربراہ اجلاس مدھیہ پردیش کے کھجوراہو میں 25 جولائی کو منعقد کیا جائے گا
- اس سربراہ اجلاس کا آغاز مدھیہ پردیش کے وزیر اعلیٰ جناب شیوراج سنگھ چوہان، اور شہری ہوابازی اور فولاد کے مرکزی وزیر جناب جیوتی رادتیہ سندھیا کے ذریعہ کیا جائے گا۔
- اس سربراہ جلاس کے مقاصد میں دور دراز اور دشوار گزار پہاڑی علاقوں میں اُڑان اسکیم کے امکانات میں اضافہ کرنا شامل ہے۔
ہیلی کاپٹر اور چھوٹے طیارے کے موضوع پر پانچویں سربراہ اجلاس کا انعقاد مدھیہ پردیش کے کھجوراہو میں 25 جولائی 2023 کو شہری ہوابازی کی وزارت، حکومت مدھیہ پردیش، پون ہنس لمیٹڈ اور فیڈریشن آف انڈین چیمبرس آف کامرس اینڈ انڈسٹری  کے ذریعہ مشترکہ طور سے کیا جائے گا۔ اس تقریبا کا موضوع ہے، ’’آخری میل تک رسائی: ہیلی کاپٹروں اور چھوٹے طیاروں کے توسط سے علاقائی کنکٹیویٹی‘‘۔ اس کا افتتاح مدھیہ پردیش کے وزیر اعلیٰ جناب شیوراج سنگھ چوہان، اور شہری ہوابازی اور فولاد کے مرکزی وزیر جیوتی رادتیہ ایم سندھیا کے ذریعہ کیا جائے گا۔ اس تقریب میں افتتاحی سیشن کے بعد ایک تکنیکی سیشن بھی رکھا گیا ہے۔
سربراہ اجلاس کے وسیع تر مقاصد مندرجہ ذیل ہیں:
- بھارتی ہیلی کاپٹر اور چھوٹے طیارے کی صنعت کی نمو کی داستان پر تبادلہ خیال کے لیے تمام صنعتی شراکت داران اور پالیسی سازوں کے لیے ایک مشترکہ پلیٹ فارم فراہم کرانا۔
- دور دراز اور دشوار گزار پہاڑی علاقوں میں اڑان اسکیم کے امکانات میں اضافہ کرنا اور ملک کے دیہی علاقوں کی شہری علاقوں کے ساتھ کنکٹیوٹی کو وسعت دینا ۔
- بلارکاوٹ خدمات فراہمی کے ذریعہ ہیلی کاپٹر اور چھوٹے طیاروں کی کنکٹیویٹی میں اضافہ کرکے اسے موجودہ اور مضمراتی سیاحتی مراکز کے ساتھ دیگر مقامات تک وسعت دینا ۔
ہیلی کاپٹرس اور چھوٹے طیارے بھارت کے نقل و حمل کے ایکو نظام میں اہم کردار ادا کرتے ہیں۔ شہری ہیلی کاپٹرس خصوصاً دور دراز علاقوں میں بہتر رسائی میں تعاون فراہم کرتے ہیں، سیاحت کے لیے زبردست امکانات پیش کرتے ہیں، اور سیاحوں کو منفرد طریقوں سے خوبصورت مناظر اور ثقافتی مقامات ملاحظہ کرنے کا موقع فراہم کرتے ہیں ۔ہیلی کاپٹر خدمات کے دیگر امور میں سیلاب کے دوران تباہکاری انتظام اور بچاؤ آپریشنوغیرہ کے دوران ایمرجنسی طبی سہولتیں فراہم کرانا شامل ہیں۔
اسی طرح، چھوٹے طیارے کاروباری اور تفریحی سیاحوں کے لیے اثرانگیز اور آرام دہ نقل و حمل کے متبادل فراہم کرتے ہیں، اور علاقائی ہوائی کنکٹیویٹی میں اضافے کے ساتھ ساتھ غیر معروف مقامات کی سیاحت کو فروغ دیتے ہیں۔ ہوابازی اور سیاحت دونوں صنعتیں ایک دوسرے کے لیے مفید ہیں، یہ صنعتیں ملک بھر میں روزگار کے مواقع فراہم کراتی ہیں اور اقتصادی نمو کو تقویت بخشتی ہیں۔
اس سربراہ اجلاس کا انعقاد ایک ایسے اہم وقت پر ہو رہا ہے جب شہری ہوابازی کی صنعت ایک مثالی تبدیلی کے دور سے گزر رہی ہے۔ یہ شعبہ نہ صرف بھارت کے لیے بلکہ دنیابھر میں بنی نوع انسانی کے لیے وقت کی اہم ترین ضرورت بن گیا ہے، کیونکہ اس کے سبب معیشت اور روزگار میں بھی اضافہ ہوتا ہے۔
پانچویں ہیلی سربراہ ملاقات صنعت سے وابستہ افراد کو پالیسی سازوں کے ساتھ رابطہ اور اشتراک قائم کرنے کے لیے ایک پلیٹ فارم پر لائے گی تاکہ ایسے اثرانگیز اور منطقی فیصلے نافذ کیے جائیں جو بھارت کی شہری ہوابازی کی صنعت کو تقویت بہم پہنچائیں گے۔
ہیلی کاپٹر اور چھوٹے طیارے کے موضوع پر پانچویں سربراہ اجلاس سے متعلق ایک مختصر ویڈیو یہاں ملاحظہ کی جا سکتی ہے:
https://twitter.com/MoCA_GoI/status/1682617297276370944?s=20
چوتھے ہیلی-انڈیا سربراہ اجلاس کے بارے میں معلومات یہاں پڑھی جا سکتی ہیں:
https://pib.gov.in/PressReleasePage.aspx?PRID=1866510